ዝብሉ ዛዕባታት ይዝርዝር። እዚ ሓድሽ ኣዋጅ ካብ ዘቐምጦም ቀንዲ ረቛሒታት፡ እቶም ሰባት ንስራሕ ዝልእኹ ኤጀንሲታት ብግሊ እንተድኣ ኮይኖም 1 ሚልየን ብር፣ ብጉጅለ ድማ ክሳብ 5 ሚልየን ብር ካፒታል ንክህልዎምን 100 ሽሕ ዶላር ንከቐምጡን ይድንግግ። ካብዚ ብተወሳኺ መድሕን ንክጣየሽን፡ ኤጀንሲታት ናብ ሃገራት ዓረብ ብዝልእኽዎም ብዝሒ ሰባት፡ ነቲ መድሕን ከዋፅኡ ከምዝግባእ ይገልፅ። እዚ ኣዋጅ ኤጀንሲታት ልዑል ገንዘብ ንከቐምጡ ከም ረቛሒ ምቕማጡ፡ ንብዙሓት ካብዚ ዓውዲ'ዚ ከውፅኦም ይኽእል እዩ ዝብል ስግኣት ኣሎ። ናብ ሃገራት ዓረብ ዝኸይድ ዝኾነ ይኹን ሰራሕተኛ፡ እንተወሓደ ሻምናይ ክፍሊ ዝወድአን ብመረጋገፂ ብቕዓት ዝተመስከረሉ ስልጠና ክወስድ ከምዝግባእ እውን እዚ ሓድሽ ኣዋጅ የገድድ። ኣስራሕቲ ዘቐምጥዎ ረቛሒ ከማልኡ ከምዝግባእ እውን ይሕብር። ዝበዝሓ ናብ ሃገራት ዓረብ ዝስደዳ ካብ ከባብታት ገጠር ኢትዮጵያን ዝመፅኣን ብትምህርተን ካብ ሳልሳይን ራብዓይን ክፍሊ ዘይሓልፋ ብምዃነን፡ እዚ ኣዋጅ እዚ ንድሌት ብዙሓት ናብ ሃገራት ዓረብ ክኸዳ ዝደልያ ደቂ ኣንስትዮ ክድርተን እዩ ዝብሉ ሰባት ኣለዉ። እዚ እገዳ እንታይ ለውጢ ኣምፂኡ?
